CELEX: 62008CA0150
Language: el
Date: 2009-05-07 00:00:00
Title: Υπόθεση C-150/08: Απόφαση του Δικαστηρίου (τρίτο τμήμα) της 7ης Μαΐου 2009 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Siebrand BV κατά Staatssecretaris van Financiën (Συνδυασμένη Ονοματολογία — Δασμολογικές κλάσεις 2206 και 2208 — Ποτό που προέρχεται από ζύμωση και περιέχει αποσταγμένη αλκοόλη — Ποτό που παρασκευάζεται σε πρώτη φάση από φρούτα ή φυσικά προϊόντα — Προσθήκη ουσιών — Συνέπειες — Απώλεια της γεύσης, του αρώματος και της εμφάνισης του αρχικού ποτού)

4.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 153/13
            
         Απόφαση του Δικαστηρίου (τρίτο τμήμα) της 7ης Μαΐου 2009 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Siebrand BV κατά Staatssecretaris van Financiën
   (Υπόθεση C-150/08) (1)
   
   (Συνδυασμένη Ονοματολογία - Δασμολογικές κλάσεις 2206 και 2208 - Ποτό που προέρχεται από ζύμωση και περιέχει αποσταγμένη αλκοόλη - Ποτό που παρασκευάζεται σε πρώτη φάση από φρούτα ή φυσικά προϊόντα - Προσθήκη ουσιών - Συνέπειες - Απώλεια της γεύσης, του αρώματος και της εμφάνισης του αρχικού ποτού)
   2009/C 153/24
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   Siebrand BV
   
      κατά
   
   Staatssecretaris van Financiën
   
      Αντικείμενο
   
   Αίτηση εκδόσεως προδικαστικής αποφάσεως — Hoge Raad der Nederlanden — Ερμηνεία των δασμολογικών κλάσεων 2206 και 2208 της Συνδυασμένης Ονοματολογίας — Προερχόμενο από ζύμωση ποτό που περιέχει (αποσταγμένη) αιθυλική αλκοόλη — Προσθήκη νερού και ορισμένων ουσιών, λόγω των οποίων το ποτό χάνει τη γεύση, την οσμή και/ή την εμφάνιση ποτού που παρασκευάζεται από φρούτα ή από φυσικά προϊόντα
   
      Διατακτικό
   
   Τα ποτά με βάση αλκοόλη προερχόμενη από ζύμωση, τα οποία ανταποκρίνονταν αρχικά στην κλάση 2206 της Συνδυασμένης Ονοματολογίας που αποτελεί το παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΟΚ) 2587/91 της Επιτροπής, της 26ης Ιουλίου 1991, και στα οποία έχουν προστεθεί ορισμένη ποσότητα αλκοόλης προερχόμενης από απόσταξη, νερό, σιρόπι ζάχαρης, χρωστικές και αρωματικές ουσίες και, όσον αφορά ορισμένα από αυτά, μια πυκνή κρέμα, λόγω των οποίων έχουν χάσει τη γεύση, το άρωμα και/ή την εμφάνιση ποτού που παρασκευάζεται από ορισμένο φρούτο ή από ορισμένο φυσικό προϊόν, δεν εμπίπτουν στην κλάση 2206 της Συνδυασμένης Ονοματολογίας, αλλά στην κλάση 2208 της ονοματολογίας αυτής.
   
      (1)  ΕΕ C 171 της 5.7.2008.